“อุตตม” แถลงหลังปิดหีบ ย้ำ“พลังประชารัฐ”เป็นพรรคน้องใหม่พร้อมทำงานเต็มที่!
ผู้สื่อข่าวรายงานว่า พรรคพลังประชารัฐ แถลงภายหลังจากการ …
24 มี.ค. 2562

ผู้สื่อข่าวรายงานว่า พรรคพลังประชารัฐ แถลงภายหลังจากการปิดหีบเลือกตั้งในช่วงเวลา 17.00 น. โดย นายอุตตม สาวนายน หัวหน้าพรรคพลังประชารัฐ พร้อมด้วยแกนนำพรรค อาทิ นายสนธิรัตน์ สนธิจิรวงศ์ เลขาธิการพรรค และแกนนำพรรค แถลงขอบคุณประชาชน นายอุตตม กล่าวว่า ทางพรรคพลังประชารัฐขอขอบพระคุณประชาชนคนไทยที่ได้ออกมาลงคะแนนเสียงเลือกตั้งในครั้งนี้ที่ถือเป็นวันสำคัญอย่างยิ่งสำหรับประเทศไทยของเราในการที่เรามาลงคะแนนเพื่ออนาคตของประเทศ
ทั้งนี้ พรรคพลังประชารัฐ เป็นพรรคน้องใหม่แต่จะทำงานกันอย่างเต็มที่ เพราะถือว่าวันนี้ จุดนี้เป็นจุดสำคัญในการเปลี่ยนผ่านของประเทศไทย พรรคพลังประชารัฐเกิดมาใหม่และได้เสนอตัวที่จะมาทำงานในวันนี้ และจะขอติดตามการเลือกตั้ง คงต้องรอให้ผลออกมาก่อน อีกไม่ช้าให้มารอดูกัน ส่วนการประเมินคะแนนเสียง ยังขอให้รอดูผลการเลือกตั้งออกมาอย่างเป็นทางการก่อน ซึ่งจะได้ดูว่าจะดำเนินการอย่างไรต่อไป